b'\n_START_ARTICLE_\nDan Vuerich\n_START_PARAGRAPH_\nDan Vuerich (n. 24 ianuarie 1941, ora\xc8\x99ul Com\xc4\x83ne\xc8\x99ti, jude\xc8\x9bul Bac\xc4\x83u) este un inginer rom\xc3\xa2n, care a \xc3\xaendeplinit func\xc8\x9bia de consilier de stat la Compartimentul Personal - Organizare al Administra\xc8\x9biei Preziden\xc8\x9biale (2000-2007).\n_START_SECTION_\nBiografie\n_START_PARAGRAPH_\nDan Vuerich s-a n\xc4\x83scut la data de 24 ianuarie 1941, \xc3\xaen ora\xc8\x99ul Com\xc4\x83ne\xc8\x99ti (jude\xc8\x9bul Bac\xc4\x83u). A absolvit cursurile Institutului Politehnic din Bucure\xc8\x99ti (1964), ob\xc8\x9bin\xc3\xa2nd diploma de inginer \xc3\xaen tehnologia construc\xc8\x9biilor de ma\xc8\x99ini._NEWLINE_Dup\xc4\x83 absolvirea facult\xc4\x83\xc8\x9bii \xc3\xaen anul 1964, a lucrat la \xc3\x8entreprinderea Autobuzul din Bucure\xc8\x99ti, actualmente ROCAR S.A., av\xc3\xa2nd func\xc8\x9bii diferite p\xc3\xa2n\xc4\x83 la acele de director general (1985-1994), manager general (1994-1997) \xc8\x99i consilier al directorului (1997-2000). De asemenea, a fost \xc8\x99i profesor de cultur\xc4\x83 la Liceul Industrial "Autobuzul"._NEWLINE_La alegerile locale din iunie 1996, Dan Vuerich a candidat din partea PDSR la postul de primar al sectorului 5 al municipiului Bucure\xc8\x99ti, dar a pierdut \xc3\xaen turul doi \xc3\xaen fa\xc8\x9ba lui C\xc4\x83lin C\xc4\x83t\xc4\x83lin Chiri\xc8\x9b\xc4\x83._NEWLINE_La data de 21 decembrie 2000, a fost numit \xc3\xaen func\xc8\x9bia de consilier de stat la Compartimentul Personal - Organizare al Administra\xc8\x9biei Preziden\xc8\x9biale, fiind p\xc4\x83strat \xc8\x99i sub administra\xc8\x9bie lui Traian B\xc4\x83sescu. El a demisionat din motive personale din aceast\xc4\x83 func\xc8\x9bie la data de 28 iunie 2007. _NEWLINE_Conform CV-ului afi\xc8\x99at pe site-ul Administra\xc8\x9biei Preziden\xc8\x9biale, el a precizat c\xc4\x83 vorbe\xc8\x99te francez\xc4\x83, englez\xc4\x83 \xc8\x99i rus\xc4\x83 "slab".'